smcproject/ml-wiki-sentences huggingface dataset:
എല്ലാ വർഷവും സഹാറ മരുഭൂമിയിലെ മരുപ്പച്ചയായ എസ്സകേനിൽ നടക്കുന്ന മരുഭൂമിയിലെ സംഗീതോത്സവം ( ദ് ഫെസ്റ്റിവൽ ഇൻ ഡെസേർട്ട് ) ആഫ്രിക്കൻ സംഗീതത്തിന്റെ ഒരു ഉത്സവമാണ്.
ആഫ്രിക്കയിലെ പുരാതന സാമ്രാജ്യമായ മാലി സാമ്രാജ്യത്തിൽ നിന്നാണ് മാലിക്ക് പേരു ലഭിച്ചത്.
ബംബാര ഭാഷയിൽ ഹിപ്പൊപൊട്ടേമസ് എന്നാണ് മാലി എന്ന പദത്തിന്റെ അർത്ഥം.
മാലിയിലെ 5 ഫ്രാങ്ക് നാണയത്തിൽ ഹിപ്പൊപൊട്ടേമസിന്റെ ചിത്രം ആലേഖനം ചെയ്തിരിക്കുന്നു.
മാലിയുടെ തലസ്ഥാനമായ ബമാകോ ബംബാര ഭാഷയിൽ അർത്ഥമാക്കുന്നത് ചീങ്കണ്ണികളുടെ നാട് എന്നാണ്.
അവലംബം ↑ http://news.bbc.co.uk/2/hi/africa/country_profiles/1021454.stm
മാലിക് അംബർ ഇംഗ്ലീഷ് വിലാസം https://ml.wikipedia.org/wiki/Malik_Ambar
16-ആം നൂറ്റാണ്ടിൽ ഡെക്കാൺ പ്രദേശത്ത് നിലവിലിരുന്ന അഹമ്മദ്നഗർ എന്ന രാജ്യത്തെ പ്രധാനമന്ത്രിയായിരുന്നു മാലിക് അംബർ .
ഒരു അബിസീനിയൻ അടിമയായിരുന്ന മാലിക് അംബർ 1548-ൽ ജനിച്ചു .
ഖ്വാജാ ബഗ്ദാദീ എന്ന അപരനാമത്താൽ അറിയപ്പെട്ടിരുന്ന മീർകാസീം ഈ കുട്ടിയെ വിലയ്ക്കു വാങ്ങി അഹമ്മദ്നഗറിലെ സുൽത്താനായിരുന്ന മുർത്തസ II-ന്റെ മന്ത്രിയായിരുന്ന ജംഗിസ് ഖാന് കൈമാറ്റം ചെയ്തു.
ജംഗിസ് ഖാന്റെ സേവകനായിരുന്നപ്പോൾ അംബർ രാജ്യഭരണതന്ത്രത്തിൽ പരിശീലനം നേടി.
സൈന്യ സജ്ജീകരണം
1574-ൽ ജംഗിസ് ഖാനന്റെ മരണത്തെത്തുടർന്ന് മാലിക് അംബർ സൈന്യസജ്ജീകരണത്തിൽ ശ്രദ്ധ കേന്ദ്രീകരിച്ചു.
ഇക്കാലത്തെ അഹമ്മദ് നഗറിലെ രാഷ്ട്രീയ പരിതഃസ്ഥിതി അതിന് അനുകൂലവുമായിരുന്നു.
ചാന്ദ്ബീബിയുടെ പതനത്തിനുശേഷം (1600) അഹമ്മദ്നഗറിൽ അരാജകത്വം നടമാടി.
അംബർ അഹമ്മദ്നഗറിലെ സൈന്യത്തെ തന്റെ സൈന്യത്തോടു ചേർത്ത് ശക്തിയാർജിച്ചു; തുടർന്ന് അയൽരാജ്യങ്ങൾ കൊള്ളയടിക്കാനൊരുമ്പെട്ടു.
ബീദാർ ആക്രമിച്ച് വമ്പിച്ച സ്വത്ത് കൈക്കലാക്കി.
മുഗൾസൈന്യത്തെ തോല്പിച്ച് അവരുടെ ഭക്ഷ്യവസ്തുക്കൾ മുഴുവൻ നശിപ്പിച്ചു.
ഈ ഘട്ടത്തിൽ ജഹാംഗീർ അംബറുമായി സന്ധിയിലൊപ്പുവച്ച് യുദ്ധം താത്കാലികമായി അവസാനിപ്പിച്ചു.
മുസ്തഫാ നിസാമുൽമുൽക്ക്
അഹമ്മദ്നഗറിലെ മിക്ക പ്രഭുക്കന്മാരും അംബറുടെ അധികാരം വകവച്ചുകൊടുത്തു.
നിസാം ഷാഹിവംശത്തിൽപ്പെട്ട ബീജാപ്പൂർ രാജകുടുംബത്തിൽനിന്ന് ഒരാളെ അഹമ്മദ്നഗറിൽ കൊണ്ടുവന്ന് മുസ്തഫാ നിസാമുൽമുൽക്ക് എന്ന സ്ഥാനപ്പേരോടുകൂടി രാജാവായി വാഴിച്ചു.
അംബറുടെ സീമന്തപുത്രിയെ പുതിയ രാജാവിനു വിവാഹം കഴിച്ചുകൊടുത്ത് ഇദ്ദേഹം തന്റെ രാഷ്ട്രീയനില ഭദ്രമാക്കി.
അംബർ പ്രധാനമന്ത്രിയായി യഥാർഥത്തിൽ അഹമ്മദ്നഗർ ഭരിക്കാനും തുടങ്ങി.
നാട്ടിലുള്ള പ്രഭുക്കന്മാരുടെ കലാപങ്ങളെ അടിച്ചമർത്തുന്നതിലും മുഗൾ ആക്രമണങ്ങളെ ചെറുത്തുനിൽക്കുന്നതിലും അംബർ വിജയിച്ചു.
അഹമ്മദ്നഗർ ആക്രമിച്ചിരുന്ന ശത്രുക്കളെ ഇദ്ദേഹം പരാജയപ്പെടുത്തി.
അറംഗബാദ് നഗരം സ്ഥാപിച്ചു
1610-ൽ ബീജാപ്പൂരുമായി അഹമ്മദ്നഗർ സൗഹാർദസഖ്യത്തിലൊപ്പുവച്ച്, അവരുടെ സഹായത്തോടെ മുഗൾസൈന്യത്തെ തോല്പിച്ചു.
ഔറംഗബാദ് നഗരം സ്ഥാപിച്ചത് (1610) മാലിക് അംബറായിരുന്നു.
മുഗളന്മാർ 1617-ൽ വീണ്ടും ഖുറം രാജകുമാരന്റെ (പിന്നീട് ഷാജഹാൻ ചക്രവർത്തി ) നേതൃത്വത്തിൽ അഹമ്മദ്നഗർ ആക്രമിച്ച്, ചില പ്രദേശങ്ങൾ കീഴടക്കി.
ഈ ദുർഘടസന്ധിയിൽ ബീജാപ്പൂർ പഴയ സൌഹാർദസഖ്യം മറന്ന് മുഗൾസൈന്യത്തെ സഹായിക്കുകയാണു ചെയ്തത്.
എന്നാൽ ഇതിലൊന്നും കൂസാതെ മാലിക് അംബർ മുഗൾ സൈന്യത്തോടെതിരിട്ടു.
1624-ൽ അഹമ്മദ്നഗറിന് 16 കി.
അകലെയുള്ള ഭട്ടൂരി യിൽ വച്ചു നടന്ന യുദ്ധത്തിൽ മുഗൾ-ബീജാപ്പൂർ സൈന്യങ്ങളെ മാലിക് അംബർ തോല്പിച്ചു.
ചരിത്രപ്രസിദ്ധമായ ഈ വിജയം മൂലം ബീജാപ്പൂരിനെ തന്റെ ഭാഗത്തേക്കു കൊണ്ടുവരാനും മുഗളന്മാരെ ഭയചകിതരാക്കാനും അംബർക്കു കഴിഞ്ഞു.
1626-ൽ അംബർ നിര്യാതനാകുന്നതുവരെ അഹമ്മദ്നഗർ സ്വതന്ത്രരാജ്യമായി നിലനിന്നു.
അഹമ്മദ്നഗർകോട്ടയിൽനിന്ന് 68 കി.
വടക്ക്കിഴക്ക് ഉള്ള അമരപുരം ഗ്രാമത്തിൽ അംബറുടെ ശവക്കല്ലറ ഇപ്പോഴും കാണാം.
അവലംബം പുറത്തേക്കുള്ള കണ്ണികൾ http://www.hindu.com/mag/2008/10/12/stories/2008101250220700.htm Archived 2008-10-20 at the Wayback Machine .
http://www.tribuneindia.com/2006/20060813/spectrum/art.htm http://histories.cambridge.org/extract?id=chol9780521254847_CHOL9780521254847A007%5Bപ്രവർത്തിക്കാത്ത+കണ്ണി%5D http://www.preservearticles.com/2011102916023/brief-notes-on-the-relation-between-malik-ambar-and-the-mughals.html%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംബർ, മാലിക് (1548 - 1626) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മാലി കോബ്ര ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ഓഗസ്റ്റ് മുതൽ തുടരുന്നു.
മാലി കോബ്ര അല്ലെങ്കിൽ വെസ്റ്റ് ആഫ്രിക്കൻ സ്പിറ്റിങ്ങ് കോബ്ര.
Naja katiensis പടിഞ്ഞാറൻ ആഫ്രിക്ക യിൽ കാണപ്പെടുന്ന വിഷം ചീറ്റാൻ കഴിവുള്ള മൂർഖൻ ഇനമാണ് .
https://www.iucnredlist.org/species/13265887/13265894 ↑ {{ cite web }} :  CS1 maint: numeric names: authors list ( link )
മാലി ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Mal%C3%A8
മാലദ്വീപിന്റെ തലസ്ഥാനമാണ് മാലെ ( ഇംഗ്ലീഷ് : Malé, ദിവെഹി : މާލެ),.
കാഫു അടോളിന്റെ തെക്ക് ഭാഗത്തായാണ് ഈ നഗരം സ്ഥിതി ചെയ്യുന്നത്.
ഈ നഗരത്തിന് മഹൽ എന്നും പേരുണ്ട്.
2006-ൽ ഈ നഗരത്തിലെ ജനസംഖ്യ ഒരു ലക്ഷത്തിലധികമായിരുന്നു.
മാലദ്വീപിലെ സാമ്പത്തിക സിരാകേന്ദ്രമായ ഇവിടെയാണ് മാൽദീവിയൻ എയർലൈൻസിന്റെ ആസ്ഥാനം സ്ഥിതി ചെയ്യുന്നത് .
മാലിദ്വീപിന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
മാലികിബ്നു അനസ് ഇംഗ്ലീഷ് വിലാസം https://ml.wikipedia.org/wiki/Malik_ibn_Anas
ഇസ്ലാമിലെ നാല്‌ മദ്‌ഹബുകളിലൊന്നായ മാലികി മദ്‌ഹബിന്റെ സ്ഥാപകനാണ്‌ മാലികിബ്നു അനസ്(റ)' (ക്രി.വ. 711 - 795; ഹി.വ. 93-179).
സാധാരണ ഇമാം മാലിക്(റ) എന്ന പേരിലാണ്‌ അറിയപ്പെടുന്നത്.
ഹനഫി മദ്‌ഹബിന്റെ സ്ഥാപകനായ അബൂ ഹനീഫ(റ) , ഇമാമായ ജഅഫർ അസ്സ്വാദിഖ് എന്നിവരുടെ ശിഷ്യനായിരുന്ന ഇദ്ദേഹം ശാഫി‌ഈ മദ്‌ഹബിന്റെ സ്ഥാപകനായ മുഹമ്മദിബ്‌നു ഇദ്‌രീസിശ്ശാഫിഈ(റ)യുടെ ഗുരുവുമായിരുന്നു.
പണ്ഡിതന്മാരിലെ നക്ഷത്രം എന്നാണ്‌ ശാഫിഈ(റ) അദ്ദേഹത്തെ വിശേഷിപ്പിച്ചത്.
മദീനയിലായിരുന്നു മാലിക്(റ)വിന്റെ ജനനം.
അനസിബ്നു മാലിക് (ഇത് സ്വഹാബിയായ അനസല്ല), ആലിയ ബിൻതു ഷുറൈക് അൽ അസദിയ്യ എന്നിവരായിരുന്നു മാതാപിതാക്കൾ.
പതിനൊന്നാം വയസ്സിൽ മതപഠനമാരംഭിച്ചു.
ആദ്യത്തെ ഹദീസ് ഗ്രന്ഥമായി കണക്കാക്കപ്പെടുന്ന മുവത്ത്വ ക്രോഡീകരിച്ചത് അദ്ദേഹമാണ്‌.
മദീനയിൽ വച്ചുതന്നെ അദ്ദേഹം അന്തരിച്ചു.
മുഹമ്മദ് നബി(സ) .
ഇബ്നു ഉമർ (റ) , നാഫിഈ(റ) , മാലിക്(റ) എന്നിവർ വഴിയാണ്‌ ഒരു ഹദീസ് ഉദ്ധരിക്കപ്പെട്ടിട്ടുള്ളതെങ്കിൽ ആ പരമ്പരയെ اصح الاسانيد സുവർണ്ണപരമ്പര എന്ന് വിളിക്കുന്നു.
ബുഖാരി ഉൾപ്പെടെയുള്ള ഹദീസ് പണ്ഡിതർ ഈ ഹദീസ് പരമ്പരയെ ഏറ്റവും വിശ്വസ്തമായ പരമ്പരയായി കരുതുന്നു.
മാലിക് ബ്നു അനസ്(റ) വിനോട് ചോദിക്കപ്പെട്ടു: "വിദ്യ അഭ്യസിക്കുന്നതിനെ പറ്റി താങ്കൾ എന്തു പറയുന്നു? അദ്ദേഹംം പറഞ്ഞു: "ഉത്തമം -സുന്ദരം, പ്രഭാതമായതു മുതൽ പ്രദോഷമാകുന്നതുവരെ നിനക്ക് നിർബന്ധമുള്ള കാര്യങ്ങൾ എന്തെന്ന് നീ ചിന്തിക്കൂ!
എനിട്ടത് നിർവ്വഹിക്കുക ' അദ്ദേഹം മതവിജ്ഞാനത്തെ അതിരുകവിഞ്ഞു വന്ദിച്ചിരുന്നു.
അദ്ദേഹം ഹദീസ് പഠിപ്പിക്കുന്നതിനായി ഉദ്ദേശിച്ചാൽ വുളൂ എടുക്കുകയും വിരിപ്പിൻ്റെ നടുക്ക് ഇരിക്കുകയും താടി ഈരുകയും സുഗന്ധദ്രവ്യങ്ങൾ ഉപയോഗിക്കുകയും ചെയ്യും.
വന്ദ്യതയിലും ബഹുമാനത്തിലും ഇരിക്കുവാൻ സൗകര്യപ്പെടുത്തുകയും ചെയ്യും.
എന്നിട്ട് ഹദീസ് ഉദ്ധരിക്കുകയും ചെയ്യും അപ്പോൾ അദ്ദേഹത്തോടും ഇതിനെ കുറിച്ച് ആരോ ചോദിച്ചു: മാലിക് (റ) പറഞ്ഞു.
" റസൂൽ (സ) യുടെ ഹദീസിനെ വന്ദിക്കുവാൻ ഞാൻ ഇഷ്ടപ്പെടുന്നു.വിദ്യ അല്ലാഹു അവൻ ഇഷ്ടപ്പെട്ടിടത്ത് നിക്ഷേപിക്കുന്ന ഒരു പ്രകാശമാകുന്നു. അത് നിവേദനങ്ങളുടെ ആധിക്യം കൊണ്ടുണ്ടാകുന്നതല്ല."
ഈ വന്ദനയും ബഹുമാനവും അല്ലാഹുവിൻ്റെ മഹത്വത്തെക്കുറിച്ചുള്ള അദ്ദേഹത്തിൻ്റെ വിജ്ഞാനത്തിൻ്റെ ബലത്തെയാണ് കുറിക്കുന്നത് അവലംബം
فى مقدمة الناشر من شرع الزرقانى
മാലി (വിവക്ഷകൾ)
മാലി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മാലി എന്ന രാജ്യം മാലി (മാലദ്വീപുകൾ) - മാലദ്വീപുകളുടെ തലസ്ഥാനം വി. മാധവൻ നായർ - മാലി എന്ന തൂലികാനാമത്തിൽ അറിയപ്പെടുന്ന ബാലസാഹിത്യകാരൻ മാലി - തോട്ടക്കാരൻ (ഉദ്യാനപാലകൻ) എന്ന് അർത്ഥം.
മാലി മൈതാനം എന്നർത്ഥത്തില്, സ്ഥലപ്പേരുകളോട് ചേർന്ന് കാണുന്നു.
ഉദാ: അങ്കമാലി .
മാലി- ഒരു തരം കൃഷി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മാലി (സാഹിത്യകാരൻ)
കേരളത്തിലെ പ്രശസ്തനായ ബാലസാഹിത്യകാരനായിരുന്നു മാലി എന്ന തൂലികാ നാമത്തിൽ അറിയപ്പെട്ടിരുന്ന വി. മാധവൻ നായർ .
അദ്ദേഹം കുട്ടികൾക്കായി പല ചെറുകഥകളും നോവലുകളും രചിച്ചിട്ടുണ്ട്.
കർണശപഥമെന്ന ഒരു ആട്ടക്കഥയും രചിച്ചു.
അൻപതിലധികം പുസ്തകങ്ങൾ എഴുതിയിട്ടുണ്ട്.
സ്വന്തം പുസ്തകങ്ങളിൽ ഏഴെണ്ണം ഇംഗ്ലീഷിലേക്ക് സ്വയം പരിഭാഷപ്പെടുത്തിയിട്ടുമുണ്ട്.
മാവേലി എന്ന തൂലികാ നാമവും വനമാലി എന്ന തൂലികാനാമവും ഉപയോഗിച്ചിട്ടുണ്ട്.
70-കളിൽ മാലിക എന്ന കുട്ടികൾക്കുള്ള മാസികയും നടത്തി.
നാടകം , ആട്ടക്കഥ തുടങ്ങിയവയും സംഗീതശാസ്ത്രം, വാസ്തുവിദ്യ തുടങ്ങിയ വിഷയങ്ങളെക്കുറിച്ചും പുസ്തകങ്ങൾ എഴുതിയിട്ടുണ്ട് .
ആനുകാലികങ്ങളിൽ കായിക ലേഖനങ്ങളും മറ്റ് ലേഖനങ്ങളും പ്രബന്ധങ്ങളും എഴുതിയിരുന്നു.
റേഡിയോയിൽ കമന്റേറ്ററുമായിരുന്നു.
വളരെക്കാലം ആകാശവാണിയിൽ ജോലി ചെയ്തു.
സ്റ്റേഷൻ ഡയറക്റ്ററായി വിരമിച്ചു.
അവിടെ നിന്ന് ഡപ്യൂട്ടേഷനിൽ നാഷണൽ ബുക്ക്ട്രസ്തിൽ എഡിറ്ററായും ജോലി ചെയ്തിരുന്നു.
സംസ്ഥാന നിർമ്മിതി കേന്ദ്രത്തിന്റെ ചീഫ് എഡിറ്ററായി പ്രവർത്തിച്ചിട്ടുണ്ട്.
1970-ൽ കേരള സാഹിത്യ അക്കാദമി അവാർഡും 1988-ൽ കൈരളി ചിൽഡ്രൻസ്‌ ബുക്‌ട്രസ്‌റ്റിന്റെ ബാലസാഹിത്യ അവാർഡും ലഭിച്ചു.
സദസ്യതിലകൻ ടി.കെ. വേലുപ്പിള്ളയുടെയും ഭഗവതിയമ്മയുടെയും മകനായി 1914 ഡിസംബർ ആറിന് തിരുവനന്തപുരത്ത് ജനിച്ചു.
തിരുവനന്തപുരം മോഡൽ സ്‌കൂൾ, ഗവ.
ആർട്‌സ്‌ കോളജ്‌, ഗവ.
ലോ.
കോളജ്‌ എന്നിവിടങ്ങളിലായി വിദ്യാഭ്യാസം പൂർത്തിയായി.
ടെന്നീസ്, ടേബിൾ ടെന്നീസ്, ബാസ്ക്കറ്റ് ബോൾ, വോളീബോൾ, ഹൈജമ്പ് തുടങ്ങിയ കായികമത്സരങ്ങളിൽ സംസ്ഥാന തലത്തിൽ വിജയി ആയിരുന്നു .
തിരുവിതാംകൂർ സംസ്‌ഥാനത്തിലെ ടെന്നീസ്‌ കളിക്കാരിൽ ഒന്നാം നമ്പറായി കണക്കാക്കപ്പെട്ടിരുന്നു.
അത്‌ലറ്റിക്‌സിൽ സംസ്‌ഥാന റെക്കോഡുകളുടെയും ഉടമയായിരുന്നു.
നിരവധി സംസ്‌ഥാന-സംസ്‌ഥാനാന്തര മത്സരങ്ങളിൽ പങ്കെടുത്ത്‌ വിജയിച്ചു.
ബി.എ., ബി.എൽ. പാസ്സായി കുറച്ചുകാലം വക്കീലായി പ്രാക്‌ടീസുചെയ്‌ത ശേഷം പത്രപ്രവർത്തകനായി.
ഡൽഹിയിൽ ബ്രിട്ടീഷ് മിനിസ്ട്രി ഓഫ് ഇൻഫർമേഷനിലും മുംബൈയിൽ ഫ്രീ പ്രസ് ജേർണലിലും ജോലി ചെയ്തിരുന്നു.
ആകാശവാണിയിലാണ് ദീർഘകാലം ജോലി ചെയ്തത്.
ദി ഹിന്ദു , സ്റ്റേറ്റ്സ്മാൻ തുടങ്ങിയ ഇംഗ്ലീഷ് പത്രങ്ങളിലും എഴുതിയിരുന്നു .
ആകാശവാണിയിൽ നൂതന പരിപാടികൾ തുടങ്ങി.
ബാലലോകം , രശ്മി തുടങ്ങിയ പരിപാടികൾ തുടക്കമിട്ടു.
റേഡിയോ അമ്മാവൻ എന്നറിയപ്പെട്ടു.
മാലി കഥ പറയുന്നു എന്ന പരിപാടിയും അവതരിപ്പിച്ചിരുന്നു.
അൻപതിലധികം പുസ്തകങ്ങൾ എഴുതിയിട്ടുള്ളതിൽ മുക്കാൽഭാഗവും ബാലസാഹിത്യ കൃതികളാണ്.
ഭാരതീയ പുരാണങ്ങളെ ലളിതഭാഷയിൽ കുട്ടികൾക്കായി പുനരാഖ്യാനം ചെയ്തു.
മാലിഭാരതം , മാലിരാമായണം , മാലിഭാഗവതം എന്നിങ്ങനെ അറിയപ്പെട്ട അവയിലെ ഭാഷയെ "മാലിമലയാളം" എന്നും വിളിക്കപ്പെടാറുണ്ട് .
കുട്ടികൾക്കായി മാലിക എന്നൊരു മാസികയും പുറത്തിറക്കിയിരുന്നു.
അദ്ദേഹത്തിന്റെ രണ്ട് കൃതികൾ സർക്കസും പോരാട്ടവും എന്ന പേരിൽ ഒറ്റ പുസ്തകമായി മുമ്പ് കേരള പാഠാവലിയിൽ ഒമ്പതാം ക്ലാസിൽ ഉപപാഠപുസ്തകമായിരുന്നു.
സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് പുനരാഖ്യാനത്തിന് നൽകുന്ന പുരസ്കാരത്തിന് മാലി പുരസ്കാരം എന്ന് പേര് നൽകിയിട്ടുണ്ട്.
ഡിസംബറിൽ അദ്ദേഹത്തിന്റെ ജന്മദിനത്തിൽ മാലിയുടെ കുടുംബം ഏർപ്പെടുത്തിയ മാലി ഫൗണ്ടേഷന്റെ മേൽനോട്ടത്തിൽ അദ്ദേഹം രചിച്ച ആട്ടക്കഥയായ കർണ്ണശപഥം അവതരിപ്പിക്കാറുണ്ട് .
കൃതികൾ ഉണ്ണികളേ കഥ പറയാം ( 1954 ) ഉണ്ണികൾക്കു ജന്തുകഥകൾ ( 1957 ) ഉണ്ണിക്കഥകൾ ( 1967 ) മാലി രാമായണം ( 1962 ) മാലി ഭാഗവതം ( 1968 ) കർണ്ണശപഥം ആട്ടക്കഥ( 1969 ) ജീവനുള്ള പ്രതിമ ( 1979 ) മണ്ടക്കഴുത ( 1979 ) മാലി ഭാരതം ( 1979 ) സർക്കസ് ( 1979 ) സർവ്വജിത്തും കള്ളക്കടത്തും ( 1979 ) തെന്നാലി രാമൻ ( 1981 ) വിക്രമാദിത്യ കഥകൾ ( 1981 ) പുരാണ കഥാ മാലിക (12 വാല്യങ്ങൾ - 1985 ) ഐതിഹ്യലോകം ( 1986 ) കിഷ്കിന്ധ ജന്തുസ്ഥാൻ പോരാട്ടം സർവജിത്തിന്റെ സമുദ്രസഞ്ചാരം സർവജിത്ത്‌ ഹിമാലയത്തിൽ അഞ്ചു മിനിട്ടു കഥകൾ കേരളസംഗീതം (സംഗീതശാസ്ത്രം) അവലംബം ↑ 1 2 1 2 3 4 {{ cite news }} : Check date values in: | accessdate= ( help )
മാലി സാമ്രാജ്യം Mali Empire Mali Empire
മാലി സാമ്രാജ്യം (മണ്ടിംഗ്: Nyeni അഥവാ നിയാനി എന്നും മാൻഡൻ കുർഫബ എന്നും അറിയപ്പെടുന്നു( മാൻഡേൻ എന്ന ചുരുക്കപേരിലും അറിയപ്പെട്ടു) 1230 മുതൽ 1670 വരെ സാമ്രാജ്യം നിലനിന്നു.
സുതെയ്ത  കെയ്താ ആണ് സാമ്രാജ്യം സ്ഥാപിച്ചത്.
മാണ്ടിംഗ് ഭാഷകളാണ് സാമ്രാജ്യത്തിൽ സംസാരിച്ചത്.
പശ്ചിമാഫ്രിക്കയിലെ ഏറ്റവും വലിയ സാമ്രാജ്യമായിരുന്നു അത്, അതിന്റെ ഭാഷ, നിയമങ്ങൾ ആചാരങ്ങൾ എന്നിവയുടെയുളള വ്യാപനത്തിലൂടെ പടിഞ്ഞാറൻ ആഫ്രിക്കൻ സംസ്കാരത്തെ വളരെയധികം സ്വാധീനിച്ചു.14-ാം നൂറ്റാണ്ടിലെ വടക്ക് ആഫ്രിക്കൻ അറബ് ചരിത്രകാരനായ ഇബ്നു ഖൽദൂൺ, 14-ാം നൂറ്റാണ്ടിലെ മൊറോക്കൻ യാത്രക്കാരനായ ഇബ്നു ബത്തൂത്ത, പതിനാറാം നൂറ്റാണ്ടിലെ മൊറോക്കൻ യാത്രക്കാരനായ ലിയോ ആഫ്രിക്കാനസ് എന്നിവരിൽ നിന്നാണ് മാലി സാമ്രാജ്യത്തെക്കുറിച്ചുള്ള വിവരങ്ങളുള്ളത്.
മറ്റൊരു പ്രധാന ഉറവിടം മാണ്ടിംഗാ വാമൊഴി പാരമ്പര്യമാണ്, "കഥാപാത്രങ്ങൾ" എന്നറിയപ്പെടുന്ന കഥപറച്ചിലുകാർ വഴി.
നൈഗർ നദിയുടെ മുകൾഭാഗത്തായുള്ള ഒരു ചെറിയ മണ്ടിങ്ക (mandinka) രാജ്യമായി സാമ്രാജ്യം ആരംഭിച്ചു.
നിയാനി പട്ടണത്തെ ചുറ്റിപ്പറ്റിയുള്ള സാമ്രാജ്യത്തിന്റെ നാമധേയമായിരുന്നു ഇത്.
11-ഉം 12-ഉം നൂറ്റാണ്ടുകളിൽ വടക്ക് ഘാന സാമ്രാജ്യത്തിന്റെ പതനത്തിനു ശേഷം ഒരു സാമ്രാജ്യമായി വികസിക്കാൻ തുടങ്ങി.
ഈ കാലഘട്ടത്തിൽ കച്ചവട വഴികൾ തെക്ക് പടിഞ്ഞാറ് സവേനയിലേയ്ക്ക് മാറ്റി, ഇത് സംസ്ഥാനങ്ങളുടെ വളർച്ചയെ ഉത്തേജിപ്പിച്ചു.
മാലി സാമ്രാജ്യത്തിന്റെ ആദ്യകാല ചരിത്രം (പതിമൂന്നാം നൂറ്റാണ്ടിനുമുമ്പ്) അജ്ഞാതമായിരുന്നു.
കാരണം അറബികൻ എഴുത്തുകാരും വാമൊഴി പരമ്പരാഗത വാദികളും തമ്മിൽ വൈരുദ്ധ്യവും അപകീർത്തിവുമായ ചരിത്രങ്ങളാണ് ഉണ്ടായിരുന്നത്.
കൃത്യമായ രേഖാമൂലമുള്ള വിവരങ്ങൾ പ്രകാരം(ഇബ്നു ഖൽദൂൻ മുഖേന) ഉള്ള ആദ്യത്തെ ഭരണാധികാരിയാണ് സുതെയ്ത കെയ്താ (1214-c-1255).
സുലൈറ്റ കെയ്റ്റ, സോസോ സാമ്രാജ്യ രാജാവിന്റെ ഭരണത്തിൻ കീഴിൽ മാലി ജനങ്ങള മോചിപ്പിക്കുവാൻ ആവശ്യപ്പെട്ട കേയ്ത രാജവംശത്തിലെ ഒരു രാജകുമാരനായിരുന്നു അദ്ദേഹം.
1235ൽ സോസോയിലെ ട്രാൻസ് സഹാറൻ വ്യാപാര  പാതകൾ മാലി സാമ്രാജ്യം പിടിച്ചടക്കി.
സുതെയ്താ കീതയുടെ മരണത്തെ തുടർന്ന് 1255 ൽ മാലി രാജാക്കൻമാരുടെ പേര് മാൻസ എന്നറിയാൻ തുടങ്ങി.
സുതയ്തയുടെ  ബന്ധുവായ മൻസ മൂസ മക്കയിലേക്ക് ഹജ്ജ് തീർഥാടനം മാമ്ലുകിലെ സുൽത്താൻ ബായിബാറിന്റെ(1260-1277) കാലഘട്ടത്തിൽ ആരംഭിച്ചു.
മാലിയെ സിംഹസനത്തിന് വേണ്ടിയുള്ള പിടിവലിയുടെ ഒരു പരമ്പരയെ തുടർന്ന്,മുൻ രാജകീയ കോടതിയിലെ അടിമയായിരുന്ന സകൗറ ചക്രവർത്തിയായിത്തീർന്നു.
ഏറ്റവും ശക്തരായ ഭരണാധികാരികളിൽ ഒരാളായിരുന്നു സകൗറ, മാലി പ്രവിശ്യകളെ വ്യാപകമായി വികസിപ്പിച്ചെടുത്തു.
മംലൂക് സുൽത്താൻ അൻ നസീർ മുഹമ്മദ് (1298-1308) കാലഘട്ടത്തിൽ അദ്ദേഹം മക്കയിൽ തീർത്ഥാടനം നടത്തി.
സുതയ്താ കീതയുടെ പിൻഗാമികൾക്ക് ആ സിംഹാസനം തിരികെ ലഭിക്കുകയായിരുന്നു.
മൂന്നു ചക്രവർത്തിമാരുടെ ഭരണത്തിനു ശേഷം മൂസ 1312ൽ ചക്രവർത്തിയായി.
1324 മുതൽ 1326 വരെ അദ്ദേഹം മക്കയിലേക്ക്  തീർത്ഥാടനം നടത്തി.
ഈജിപ്റ്റിലെ മാം മല്ലൂക്കിന്  വലിയ അളവിൽ സ്വർണ്ണം   സമ്മാനമായി നൽകി.
മാലിക്ക് പുറത്തുള്ള അദ്ദേഹത്തിന്റെ പ്രശസ്തി ഉയർന്നു.
1337-ൽ ഇദ്ദേഹം തന്റെ മകനായ മാഘാൻ ഒന്നാമന്റെ പിൻഗാമിയായി.
1341-ൽ അമ്മാവൻ സുലൈമാൻ അദ്ദേഹത്തെ പുറത്താക്കി.
സുലൈമാന്റെ ഭരണകാലത്ത് ഇബ്നു ബത്തൂത്ത മാലി സന്ദർശിച്ചിരുന്നു.
ഈ കാലഘട്ടത്തെ തുടർന്ന്, മാലിയിൽ ദുർബലരായ ചക്രവർത്തിമാരും സംഘട്ടനങ്ങളും അസ്ഥിരതയുമുള്ള ഒരു കാലഘട്ടം ആരംഭിച്ചു.
1406-ൽ ഇബ്നു ഖൽദൂൺ അന്തരിച്ചു, അദ്ദേഹത്തിന്റെ മരണശേഷം മാലി സാമ്രാജ്യത്തിൽ സംഭവങ്ങളുടെ തുടർച്ചയായ ചരിത്രങ്ങളൊന്നും ഉണ്ടായിരുന്നില്ല.
15-ആം നൂറ്റാണ്ടിൽ മാലി ഇപ്പോഴും മാറ്റമില്ലാതെ വലിയൊരു സംസ്ഥാനം ആണെന്ന് താരീഖ് അൽ-സുഡാനിൽ നിന്ന് അറിയപ്പെടുന്നു.
വെനിസ് സഞ്ചാരിയായ ആൽവിസ് കാഡമോസ്റ്റോയും പോർച്ചുഗീസ് വ്യാപാരികളും ഗാംബിയയിലെ ജനങ്ങൾ ഇപ്പോഴും മാലിയിലെ മാൻസയ്ക്ക് വിധേയമാണെന്ന് തെളിയിച്ചു.
പതിനാറാം നൂറ്റാണ്ടിലെ ലിയോ ആഫ്രിക്കാനസിന്റെ സന്ദർശനത്തിൽ നിന്ന് മാലിയിലെ അതിർത്തി മേഖലകളെക്കുറിച്ചുള്ള അദ്ദേഹത്തിന്റെ വിവരണം അപ്പോഴും വലിയ ഒരു പ്രദേശമായിരുന്നുവെന്ന് തെളിയിച്ചു.
എന്നിരുന്നാലും, 1507 മുതൽ അയൽ രാജ്യങ്ങളായ ദിയറ, ഗ്രേറ്റ് ഫുലോ, സോങ്ങ്ഹായ് സാമ്രാജ്യം എന്നിവ മലൈയുടെ അതിർത്തി പ്രദേശങ്ങൾ തകർത്തു.
1542-ൽ സോങ്ഹായ് തലസ്ഥാന നഗരിയായി നിയാനി  ആക്രമണത്തിലൂടെ കീഴടക്കി, പക്ഷേ സാമ്രാജ്യത്തെ കീഴടക്കുന്നതിൽ പരാജയപ്പെട്ടു.
പതിനേഴാം നൂറ്റാണ്ടിൽ മാമാ സാമ്രാജ്യം ബാമാന സാമ്രാജ്യത്തിൽ നിന്നും കടന്നുകയറ്റമായിരുന്നു.
1670 ൽ ബമാന പിടിച്ചടക്കുന്നതിൽ പരാജയപ്പെട്ടതിനെത്തുടർന്ന്  നിയാനിയെ ബമാന തകർക്കുകയും ചുട്ടെരിക്കയും ചെയ്തു.
മാലി സാമ്രാജ്യം അതിവേഗം ശിഥിലമാകുകയും മാറ്റിസ്ഥാപിക്കുകയും ചെയ്തു.
കെയ്റ്റകൾ കങ്കബ പട്ടണത്തിലേക്ക് ഭരണം മാറ്റുകയും അവിടെ അവർ പ്രവിശ്യാ തലവന്മാരായി ഭരണം തുടരുകയും ഭരണം തുടരുകയും ചെയ്തു.
അവലംബം ഉറവിടങ്ങൾ First published in 1981 by Cambridge University Press, ISBN 0-521-22422-5 .
{{ cite journal }} :  CS1 maint: unrecognized language ( link ) {{ cite journal }} :  CS1 maint: url-status ( link ) കൂടുതൽ വായനയ്ക്ക് (on the Kings of Mali) പുറംകണ്ണികൾ Mali Empire എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
African Kingdoms Mali Metropolitan Museum – Empires of the Western Sudan: Mali Empire The Story of Africa: Mali – BBC World Service Ibn Battuta: Travels in Asia and Africa 1325–1354 Archived 2011-05-13 at the Wayback Machine .
– excerpts from H. A. R. Gibb's translation
മാലിക പുഖ്രാജ് ഇംഗ്ലീഷ് വിലാസം https://ml.wikipedia.org/wiki/Malika_Pukhraj
പാക്കിസ്ഥാനിലെ നാടോടി ഗായികയും ഗസൽ ഗായികയുമായിരുന്നു മാലിക പുഖ്രാജ് ( ഉറുദു : ملكہ ملكہ) (1912–2004).
പൊതുവെ "രാജ്ഞി" എന്നർത്ഥമുള്ള "മാലിക" എന്നാണ് പ്രത്യക്ഷത്തിൽ അറിയപ്പെട്ടിരുന്നത്.
പാക്കിസ്ഥാനിൽ മാത്രമല്ല, ഇന്ത്യയിലും ദശലക്ഷക്കണക്കിന് ആളുകൾ ആസ്വദിക്കുന്ന ഹഫീസ് ജലന്ധാരിയുടെ നാസ്ം ഗാനം അഭി തൗ മെയിൻ ജവാൻ ഹൂൺ ("ഞാൻ ഇപ്പോഴും ചെറുപ്പമാണ്") അവതരിപ്പിച്ചതിലൂടെ അവർ വളരെ ജനപ്രിയയായിരുന്നു.
ലോ ഫിർ ബസന്ത് ആയി, ഖുലി ഖുതുബ്സ് പിയ ബാജ് പിയാല പിയ ജയ് നാ, ഫൈസ് അഹമ്മദ് ഫായിസിന്റെ മേരെ ഖത്തിൽ മേരെ ദിൽദാർ മേരെ പാസ് റാഹോ തുടങ്ങിയവ അവരുടെ ജനപ്രിയഗാനങ്ങളിൽപ്പെടുന്നു.
പ്രൊഫഷണൽ സംഗീതജ്ഞരുടെ ഒരു ഗായക കുടുംബത്തിലാണ് ഹമീർപൂർ സിദ്ധാറിൽ മാലിക പുഖ്രാജ് ജനിച്ചത്.
അഖ്‌നൂർ പ്രദേശത്തെ ആത്മീയവാദിയായ ബാബാ റോട്ടി റാം 'മജൂബ്' ആണ് ജനനസമയത്ത് അവർക്ക് "മാലിക" എന്ന പേര് നൽകിയത്.
കൂടാതെ ഒരു പ്രൊഫഷണൽ ഗായികയും നർത്തകിയുമായ അമ്മായിയാണ് പുഖ്രാജ് (Yellow Sapphire) എന്ന് പേരിട്ടത്.
പ്രശസ്ത ഗായകൻ ഉസ്താദ് ബഡെ ഗുലാം അലി ഖാന്റെ പിതാവ് ഉസ്താദ് അലി ബക്ഷ് കസൂരിയിൽ നിന്ന് മാലിക പുഖ്രാജിന് പരമ്പരാഗത സംഗീത പരിശീലനം ലഭിച്ചു.
പഞ്ചാബിലെ ജൂനിയർ സർക്കാർ ഉദ്യോഗസ്ഥനായ ഷബ്ബീർ ഹുസൈനെ മാലികാ പുഖ്രാജ് വിവാഹം കഴിച്ചു.
പാകിസ്ഥാനിലെ ഗായിക കൂടിയായ താഹിറ സയ്യിദ് ഉൾപ്പെടെ ആറ് മക്കളുണ്ടായിരുന്നു.
കരിയർ നിർവഹിക്കുന്നു
ഒൻപതാം വയസ്സിൽ, അവൾ ജമ്മു സന്ദർശിക്കുകയും മഹാരാജ ഹരിസിങ്ങിന്റെ കിരീടധാരണ ചടങ്ങിൽ അവതരിപ്പിക്കുകയും ചെയ്തു, അവളുടെ ശബ്ദത്തിൽ ആകൃഷ്ടനായ അദ്ദേഹം അവളെ തന്റെ ദർബാറിൽ കൊട്ടാരം ഗായികയായി നിയമിച്ചു.
ഒമ്പത് വർഷം കൂടി അവർ അവിടെ ഗായികയായി തുടർന്നു.
1940-കളിൽ ഇന്ത്യയിലെ അറിയപ്പെടുന്ന പ്രൊഫഷണൽ ഗായികമാരിൽ ഒരാളായിരുന്നു അവർ, 1947-ൽ ഇന്ത്യാ വിഭജനത്തിനുശേഷം, പാക്കിസ്ഥാനിലെ ലാഹോറിലേക്ക് കുടിയേറി, അവിടെ സംഗീതസംവിധായകൻ കാലെ ഖാനൊപ്പം ലാഹോറിലെ റേഡിയോ പാക്കിസ്ഥാനിൽ നടത്തിയ റേഡിയോ പ്രകടനങ്ങളിലൂടെ അവർക്ക് കൂടുതൽ പ്രശസ്തി ലഭിച്ചു.
അവളുടെ ശബ്ദം 'മലകളിലെ നാടൻ പാട്ടുകൾ' (പഹാരി ഗാനങ്ങൾ)ക്ക് ഏറ്റവും അനുയോജ്യമാണ്.
1980-ൽ പാകിസ്ഥാൻ പ്രസിഡന്റിൽ നിന്ന് പ്രൈഡ് ഓഫ് പെർഫോമൻസ് അവാർഡ് ലഭിച്ചു.
1977-ൽ, 1947-ൽ വിഭജനം വരെ അവർ പാടിയ ആകാശവാണി അതിന്റെ സുവർണ ജൂബിലി ആഘോഷിക്കുമ്പോൾ, അവരെ ഇന്ത്യയിലേക്ക് ക്ഷണിക്കുകയും 'ലെജൻഡ് ഓഫ് വോയ്സ്' അവാർഡ് നൽകുകയും ചെയ്തു.
സോങ് സങ് ട്രൂ എന്ന നോവലിൽ മാലിക പുഖ്‌രാജ് തന്റെ ഓർമ്മക്കുറിപ്പുകളും രേഖപ്പെടുത്തിയിട്ടുണ്ട് അവലംബം പുറംകണ്ണികൾ
മാലിക് (ചലച്ചിത്രം) ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Malik(Movie)
മഹേഷ് നാരായണൻ രചനയും സംവിധാനവും എഡിറ്റിംഗും നിർവ്വഹിച്ച 2021-ലെ ഇന്ത്യൻ മലയാള ഭാഷാ രാഷ്ട്രീയ ത്രില്ലെർ ചലച്ചിത്രമാണ് മാലിക് .
ആന്റോ ജോസഫ് ഫിലിം കമ്പനിയുടെ ബാനറിൽ ആന്റോ ജോസഫ് നിർമിച്ച ചലച്ചിത്രത്തിൽ ഫഹദ് ഫാസിൽ , ജോജു ജോർജ് , ദിലീഷ് പോത്തൻ , വിനയ് ഫോർട്ട് , നിമിഷ സജയൻ ,  ചന്ദുനാഥ് എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
സുഷിൻ ശ്യാം ആണ് ഈ ചലച്ചിത്രത്തിന് സംഗീതം നൽകിയത്.
2009 ലെ ബീമാപ്പള്ളി പോലീസ് വെടിവെപ്പിനെ അടിസ്ഥാനമാക്കിയാണ് ചിത്രത്തിന്റെ ഇതിവൃത്തം എന്ന് വിലയിരുത്തപ്പെടുന്നു.
2019 സെപ്റ്റംബർ 3 ന് ചിത്രീകരണം ആരംഭിച്ച് 2020 ജനുവരി 18 ന് പൂർത്തിയായ ഈ ചലച്ചിത്രത്തിന്റെ പ്രധാന ഭാഗങ്ങൾ കൊച്ചി, തിരുവനന്തപുരം, ലക്ഷദ്വീപ് എന്നിവിടങ്ങളിലാണ്  ചിത്രീകരിച്ചത്.
സാനു ജോൺ വർഗ്ഗീസാണ് ഛായാഗ്രഹണം കൈകാര്യം ചെയ്തത്.
കോവിഡ് പശ്ചാത്തലത്തിൽ ചിത്രത്തിന്റെ തിയറ്റർ റിലീസ് പലതവണ മാറ്റിവച്ചിരുന്നു.
പിന്നീട് 2021 ജൂലൈ 15 ന് ആമസോൺ പ്രൈം വീഡിയോയിലൂടെ ഡിജിറ്റൽ റിലീസ് ചെയ്തു.
മുസ്ലീങ്ങളും ക്രിസ്ത്യാനികളും ഒരുമിച്ചു താമസിക്കുന്ന തിരുവനന്തപുരത്തെ കടലോര പട്ടണമായ രാമടപ്പള്ളിയുടെ ഗോഡ്ഫാദറാണ് അഹമ്മദലി സുലൈമാൻ.
ക്രിസ്ത്യൻ ഭാര്യ റോസ്‌ലിൻ്റെ നിർബന്ധത്തിനു വഴങ്ങി മധ്യവയസ്സിൽ ഹജ്ജ് തീർത്ഥാടനം നടത്താൻ അദ്ദേഹം തയ്യാറെടുക്കുന്നു.
തുറമുഖ പദ്ധതിക്കായി നാട്ടുകാരിൽ നിന്ന് ഭൂമി ഏറ്റെടുക്കുന്നതുമായി ബന്ധപ്പെട്ട് അലിയും സുഹൃത്ത് രാഷ്ട്രീയ നേതാവുമായ അബൂബക്കറും തർക്കത്തിന്റെ വക്കിലാണ്.
വിമാനത്താവളത്തിൽ വെച്ച് പോലീസ് അലിയെ തീവ്രവാദ, വിനാശകരമായ പ്രവർത്തനങ്ങൾ (പ്രിവൻഷൻ) ആക്ട് (ടാഡ) പ്രകാരം അറസ്റ്റ് ചെയ്തു.
ഷിബു എന്ന ഗുണ്ടയെ കസ്റ്റഡിയിൽ വെച്ച് അലിയെ നിയമവിരുദ്ധമായി കൊല്ലാൻ പോലീസ് നിയോഗിച്ചു, പക്ഷേ അയാൾ ഒരു സ്ഫോടനത്തിൽ മരിക്കുന്നു.
പോലീസിന് നേരെ സ്റ്റീൽ ബോംബുകൾ എറിഞ്ഞതിന് അറസ്റ്റിലായ ഫ്രെഡി എന്ന പ്രായപൂർത്തിയാകാത്തയാളെ അവർ ഭയപ്പെടുത്തുന്നു.
റോസ്‌ലിൻ്റെ മൂത്ത സഹോദരനായ ഡേവിഡ് ക്രിസ്തുദാസിന്റെ മകനാണ് ഫ്രെഡി (അതിനാൽ, ഫ്രെഡി അലിയുടെ അനന്തരവൻ ആയിരിക്കും).
ഡേവിഡ് അലിയുടെ സുഹൃത്തായിരുന്നു, എന്നാൽ ഇപ്പോൾ അവനോട് പകയുണ്ട്.
പോലീസിന്റെ നിർബന്ധപ്രകാരം അലിയുടെ അമ്മ ജമീല ഫ്രെഡിയെ കണ്ടു.
1960 കളിൽ രാമടപ്പള്ളിയിലെ മുസ്ലീങ്ങളും ക്രിസ്ത്യാനികളും സൗഹാർദ്ദത്തോടെ ജീവിച്ചിരുന്നു.
ക്രിസ്ത്യൻ മത്സ്യത്തൊഴിലാളി സമൂഹം പ്രാഥമികമായി അതിന്റെ എടവാതുറ പ്രാന്തപ്രദേശത്താണ് താമസിച്ചിരുന്നത്.
അലി, ഡേവിഡ്, പീറ്റർ, ഹമീദ് എന്നിവർ സ്കൂൾ പഠനം ഉപേക്ഷിച്ച് ചെറിയ കുറ്റകൃത്യങ്ങളിൽ ഏർപ്പെട്ടു, പ്രാദേശിക ഗുണ്ടയായ ചന്ദ്രനുവേണ്ടി ജോലി ചെയ്തു.
പ്രാദേശിക മസ്ജിദിൽ വലിച്ചെറിഞ്ഞ മാലിന്യം അലി വിതരണക്കാർക്ക് അയച്ചതിന് ശേഷം ചന്ദ്രൻ അവരെ നിരസിച്ചു.
അലിയും സുഹൃത്തുക്കളും സ്വന്തമായി കള്ളക്കടത്ത് തുടങ്ങി, അയാൾ സ്വന്തം കട സ്ഥാപിക്കുന്നു.
അലിയുടെ ആത്മാർത്ഥത സബ് കളക്ടർ അൻവർ അലിയെ ആകർഷിച്ചു.
മാലിന്യക്കൂമ്പാരം വൃത്തിയാക്കി അവിടെ ഒരു സ്കൂൾ പണിയാൻ അലി അൻവറിനോട് ആവശ്യപ്പെട്ടു.
കണക്കുകൾ തീർക്കാൻ ആഗ്രഹിച്ച് ചന്ദ്രൻ അവരുടെ ഗോഡൗണിന് തീയിടുകയും അവിടെ ജോലി ചെയ്യുന്ന കുട്ടികൾ മരിക്കുകയും ചെയ്യുന്നു.
പ്രതികാരമായി അലി ചന്ദ്രനെ കൊല്ലുന്നു.
തന്റെ കുറ്റം ഏറ്റുപറയുന്ന അലിയെ അൻവർ ചോദ്യം ചെയ്യുകയും രാമടപ്പള്ളി നിവാസികൾക്ക് മുന്നിൽ തന്നെ അറസ്റ്റ് ചെയ്യാൻ അൻവറിനെ വെല്ലുവിളിക്കുകയും ചെയ്യുന്നു.
പോകാൻ നിർബന്ധിതനായ അൻവർ, അലിക്കെതിരെ മൊഴി നൽകാമെന്ന് ജമീലയിൽ നിന്ന് വാക്ക് വാങ്ങി.
അലിയെ കൊല്ലരുതെന്ന് ഫ്രെഡിയോട് ജമീല ആവശ്യപ്പെടുകയും അവനെ നിയമത്തിന് മുന്നിൽ കൊണ്ടുവരണമെന്നും പറയുന്നു.
ഡേവിഡും ഭാര്യയും ഫ്രെഡിയെ ജയിലിൽ സന്ദർശിക്കുന്നു, ഡേവിഡ് എന്തുകൊണ്ടാണ് അലിയെ വെറുക്കുന്നത് എന്ന് ഫ്രെഡി അന്വേഷിക്കുന്നു.
അലിക്കെതിരെ ലുക്ക് ഔട്ട് നോട്ടീസ് പുറപ്പെടുവിക്കുകയും ഡേവിഡ്, റോസ്ലിൻ എന്നിവരോടൊപ്പം മിനിക്കോയ്, ലക്ഷദ്വീപ് എന്നിവിടങ്ങളിലേക്ക് ഒളിവിൽ പോവുകയും ചെയ്തു.
ഡേവിഡിന്റെ അംഗീകാരത്തോടെയാണ് അലിയും റോസ്‌ലിനും വിവാഹിതരായത്.
തങ്ങളുടെ മക്കളെ മുസ്ലീമായി വളർത്താൻ റോസ്‌ലിൻ്റെ അംഗീകാരം അലി നേടി.
ഡേവിഡ് തീരത്ത് തിരിച്ചെത്തിയപ്പോൾ, പോലീസ് അവരുടെ പുരുഷന്മാരെ മർദ്ദിക്കുകയും അവരുടെ സ്ത്രീകളെ ബലാത്സംഗം ചെയ്യുകയും ചെയ്തതായി ഡേവിഡിന്റെ പിതാവ് പറഞ്ഞു.
അതിന്റെ നേട്ടം മുസ്ലീങ്ങൾ കൊയ്തെടുത്തെന്നും അതിന്റെ അനന്തരഫലങ്ങൾ അനുഭവിച്ചത് തീരദേശത്തെ ക്രിസ്ത്യൻ മത്സ്യത്തൊഴിലാളികളാണെന്നും അൻവർ ഡേവിഡിനോട് പറഞ്ഞു.
ഡേവിഡ് പരിഭ്രാന്തനായി, പക്ഷേ വഴക്കിട്ടു.
കോടതിയിൽ ഹാജരാകാൻ അദ്ദേഹം അലിയെ ബോധ്യപ്പെടുത്തി.
അലിയുടെ അമ്മ അലിക്കെതിരെ മൊഴി നൽകിയതിനെ തുടർന്ന് മൂന്ന് മാസത്തേക്ക് റിമാൻഡ് ചെയ്തു.
റോസ്ലിൻ ഒരു ആൺകുട്ടിക്ക് ജന്മം നൽകി, ഡേവിഡ് ആന്റണി എന്ന് പേരിട്ടു, അവന്റെ സ്നാനം നടത്തി.
അലി മോചിതനായപ്പോൾ, അവൻ ആചാരം തടസ്സപ്പെടുത്തുകയും ഡേവിഡിന് നേരെ ആക്രോശിക്കുകയും ചെയ്യുന്നു.
മകന് അമീർ എന്ന് പേരിട്ടു.
ഡേവിഡ് സങ്കടപ്പെടുകയും അലിയുമായുള്ള സൗഹൃദം അവസാനിപ്പിക്കുകയും ചെയ്യുന്നു.
കള്ളക്കടത്ത് ആയുധങ്ങളുടെ ഒരു ശേഖരം അലിക്ക് ലഭിച്ചു, അത് അദ്ദേഹം നിരസിക്കുകയും ഒരു കുഴിയിൽ ഒളിപ്പിക്കുകയും ചെയ്തു.
2004-ലെ ഇന്ത്യൻ മഹാസമുദ്രത്തിലെ ഭൂകമ്പം അവിടെയുള്ള ക്രിസ്ത്യൻ മത്സ്യത്തൊഴിലാളി സമൂഹത്തിന് ആനുപാതികമല്ലാത്ത നഷ്ടമുണ്ടാക്കി.
അലി മനുഷ്യത്വപരമായ പ്രവർത്തനങ്ങളിൽ ഏർപ്പെടുന്നു.
പ്രദേശവാസികളെ കുടിയിറക്കുന്ന വികസന പദ്ധതികളെ അദ്ദേഹം നിരന്തരം എതിർക്കുന്നു.
ഉറൂസ് ആഘോഷത്തിനിടെ പള്ളി വളപ്പിൽ കലാപമുണ്ടാക്കാൻ ഡേവിഡിനെ കൃത്രിമം കാണിച്ച് ഭൂമി ഏറ്റെടുക്കലിന് ഇരുവശവും കളിക്കുന്ന അൻവറും പോലീസും എം.എൽ.എ പി.എ.അബൂബക്കറും.
അബുവിന്റെ ഗുണ്ടകൾ ഒരു സഹപ്രവർത്തകനെ കൊലപ്പെടുത്തുകയും അത് ഡേവിഡിന്മേൽ കുത്തുകയും ചെയ്യുന്നു, ഇത് ക്രിസ്ത്യാനികളും മുസ്ലീങ്ങളും തമ്മിലുള്ള പോരാട്ടത്തിലേക്ക് നയിക്കുന്നു.
പോലീസ് വെടിവെപ്പിലാണ് അമീർ കൊല്ലപ്പെട്ടത്.
ചില പ്രാദേശിക ഗുണ്ടകൾ ഒളിപ്പിച്ച ആയുധങ്ങൾ ഉപയോഗിക്കുകയും രക്തരൂക്ഷിതമായ കലാപം ഉണ്ടാകുകയും ചെയ്യുന്നു.
അലിയുടെ അനുയായികൾ അൻവറിന് മുകളിലൂടെ കാർ ഓടിച്ചു.
അലിയുടെ ഗുണ്ടകൾ ഡേവിഡിനെ വികലാംഗനാക്കി വെടിവച്ചു.
ഡേവിഡും ഭാര്യയും ഫ്രെഡിയോട് തന്റെ ദൗത്യം പിന്തുടരാൻ ആവശ്യപ്പെടുന്നു.
അവനെ അലിയുടെ സെല്ലിലേക്ക് മാറ്റി.
ഫജർ പ്രാർത്ഥനയ്ക്കിടെ ഫ്രെഡി അലിയെ കഴുത്തു ഞെരിച്ച് കൊല്ലാൻ ശ്രമിച്ചെങ്കിലും പരാജയപ്പെട്ടു.
അലി തകർന്നു, തന്റെ മകന്റെ മരണത്തിനും കലാപത്തിനും ഡേവിഡിനെ കുറ്റപ്പെടുത്തുന്നു.
അലിക്ക് ഒരു പരിഭ്രാന്തി അനുഭവപ്പെടുന്നു.
ജയിൽ ഡോക്ടർ എത്തി അലിയെ കഴുത്തു ഞെരിച്ച് കൊന്നു, ആത്മഹത്യ ചെയ്തുവെന്ന് പ്രഖ്യാപിച്ചു.
ശരീരം തളർന്ന് കിടപ്പിലായ അൻവറിന്റെ മകളാണ് ഡോക്ടർ.
ഫ്രെഡി ജയിലിൽ നിന്ന് പുറത്തിറങ്ങി അലിയുടെ അന്ത്യകർമങ്ങൾ നടത്തുന്ന പള്ളിയിൽ പ്രവേശിക്കുന്നു.
അലിയുടെ പേരിൽ വർഗീയ കലാപം ഉണ്ടാക്കിയ അബൂബക്കറിന് നേരെ കല്ലെറിയുന്നു.
ഒരു മിഡ്-ക്രെഡിറ്റ് സീനിൽ, രമദാപള്ളിയിലെ കലാപം സർക്കാരിന്റെ സഹായത്തോടെ പോലീസ് പ്രേരിപ്പിച്ചതാണെന്ന് അൻവർ മാധ്യമങ്ങളോട് വെളിപ്പെടുത്തുന്നു.
സംഗീതം സംഗീതസംവിധാനം
ചലച്ചിത്രത്തിലെ ഗാനങ്ങളും പശ്ചാത്തല സംഗീതവും തയ്യാറാക്കിയത് സുഷിൻ ശ്യാമാണ് .
സിനിമയിൽ ഒരു അറബി ഗാനവും രണ്ടു മലയാള ഗാനങ്ങളുമാണുളളത്.
"തീരമേ" അൻവർ അലി ചിത്ര , സൂരജ് സന്തോഷ് 4:23 2.
"ആരാരും കാണാതെ" അൻവർ അലി ഷഹബാസ് അമൻ 4:17 3.
"റഹീമുൻ അലീമുൻ" സമീർ ബിൻസി ഹിദ ചോക്കാട്, ഇമാം മജ്‍ബൂർ , മിഥുലേഷ് ,സിനാൻ എടക്കര 2:08 ആകെ ദൈർഘ്യം: 10:48